CELEX: 62016TN0824
Language: el
Date: 2016-11-21 00:00:00
Title: Υπόθεση T-824/16: Προσφυγή της 21ης Νοεμβρίου 2016 — Kiosked Oy κατά EUIPO — VRT, NV van Publiek Recht (k)

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/51
            
         Προσφυγή της 21ης Νοεμβρίου 2016 — Kiosked Oy κατά EUIPO — VRT, NV van Publiek Recht (k)
   (Υπόθεση T-824/16)
   (2017/C 022/69)
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Kiosked Oy Ab (Espoo, Φινλανδία) (εκπρόσωπος: L. Laaksonen, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: VRT, NV van Publiek Recht (Βρυξέλλες, Βέλγιο)
   
      Στοιχεία σχετικά με τη διαδικασία ενώπιον του EUIPO
   
   
      Αιτούσα την καταχώριση του επίδικου σήματος: Η προσφεύγουσα
   
      Επίδικο σήμα: Αίτηση επέκτασης, στην Ευρωπαϊκή Ένωση, της προστασίας της διεθνούς καταχώρισης εικονιστικού σήματος που περιέχει το λεκτικό στοιχείο «K» — Υπ’ αριθ. 1 112 969 αίτηση επέκτασης, στην Ευρωπαϊκή Ένωση, της προστασίας διεθνούς καταχώρισης
   
      Διαδικασία ενώπιον του EUIPO: Διαδικασία ανακοπής
   
      Προσβαλλόμενη απόφαση: Απόφαση του τετάρτου τμήματος προσφυγών του EUIPO της 19ης Σεπτεμβρίου 2016 στην υπόθεση R 279/2016-4
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               αφενός, να ακυρώσει την προσβαλλόμενη απόφαση του τετάρτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 21ης Σεπτεμβρίου 2016, στην υπόθεση R 0279/2016-4, με την οποία έγινε δεκτή η ανακοπή της VRT, NV van publiek recht και απορρίφθηκε η αίτηση επέκτασης της προστασίας της διεθνούς καταχώρισης W01112969 K (εικ.) (στο εξής: K LOGO) στην Ευρωπαϊκή Ένωση για τις υπηρεσίες «διαφήμιση, διοίκηση επιχειρήσεων, διαχείριση επιχειρήσεων, εργασίες γραφείου» της κλάσης 35 και «σχεδιασμός και ανάπτυξη λογισμικού ηλεκτρονικών υπολογιστών» της κλάσης 42, και, αφετέρου, να επιτρέψει την επέκταση της προστασίας της K LOGO για τις προαναφερθείσες υπηρεσίες·
            
         
               —
            
            
               να καταδικάσει την ανακόπτουσα στο σύνολο των εξόδων της προσφεύγουσας στο πλαίσιο της διαδικασίας ανακοπής, περιλαμβανομένων των εξόδων της νομικής εκπροσώπησης, όπως θα προκύψουν από την αίτηση ορισμού των εξόδων την οποία η προσφεύγουσα πρόκειται να υποβάλει εντός της προθεσμίας του άρθρου 85 του κανονισμού για το σήμα της Ευρωπαϊκής Ένωσης, ή, στην περίπτωση όπου δεν υποβληθεί η σχετική αίτηση, σύμφωνα με τις εφαρμοστέες διατάξεις.
            
         
      Προβαλλόμενος λόγος
   
   
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009.